|  |  |  |
| --- | --- | --- |
|  | Nova pot 91351 Brezovica01 36 51 233www.vrtci-brezovica.si |  |

**NAZIV AKTIVNOSTI: Sadni prepir**

|  |  |
| --- | --- |
| **področje aktivnosti po kurikulumu**  | Področja Jezik in Umetnost |
| **starost otrok** | 5-6 let |
| **strokovni delavki** | Janja Suhadolnik, Marjanca Cilenšek |
| **namen aktivnosti** | To je kratka zgodba, v kateri nastopajo sadeži in krompir. Otrokom preberite zgodbo, se o vsebini pogovorite in potem ustvarjajte, nastopajte, pripravite razne jedi, napitke, smejte se in prepirajte- v igrici se lahko!  |
| **potreben material** | 1-trši (odpadni) papir, suhe barvice/voščenke/ flomastri, škarje, lepilo, paličice/vejice grmovja/trši karton,2- veliki listi papirja, vodene barve, škarje,3- opran krompir in oprano sadje (jabolko, pomaranča, banana, hruška), lonec, kuhalnica. Za pripravo preprostih jedi tudi ustrezni pripomočki.4- rjuha/prt, dva stola, vrvica ta vezanje. |
| **opis aktivnosti****(navodilo za aktivnosti)** | Otroku preberitedramsko predlogo in se pogovorite o vsebini. Dogovorite se, kako bi zaigrali zgodbo, razdelite posamezne vloge, naredite si lutke na paličicah ali velike pobarvane sadeže in krompir, ki jih boste med igro držali pred seboj. Igrico lahko zaigrate tudi s pomočjo pravih sadežev in krompirja in za zaključek pripravite preproste jedi/malico.Igrate se lahko za mizo, na tleh, zunaj. Če želite lutkovno predstavo, si naredite preprost oder: poiščite rjuho ali prt, ki ga zavežete med dva stola. **SADNI PREPIR** ( avtor neznan, priredba za nastop staršem in igro doma)JABOLKO: »Ha , kar pokam od zdravja! Najboljši sem, najlepši, najslajši, naj….«KROMPIR: »Živijo, jabolček!«JABOLKO: »Pozdravljen, krompirček! Povej mi, če poznaš boljši sadež od mene?«KROMPIR: »Že, že…, če mene ne bi bilo, bi bili vsi lačni.«JABOLKO (zagleda pomarančo): »Oranža draga, ti si prepotovala cel svet, dopovej temu trdoglavcu s polja, da ni boljšega sadeža od mene.«POMARANČA: »Le kaj si domišljaš! Jaz sen trikrat boljša od vaju obeh! Celo barva se imenuje po meni- oranžna barva.«KROMPIR: »Zame si navadna pomaranča.«POMARANČA: »Ti si pa neolikanec!«(privrti se banana)BANANA: »Zakaj se prepirate?«(vsi na enkrat): »On hoče biti prvi, pa ni! Jaz sem najboljši! Ne, jaz sem!«BANANA: »Nič ne razumem!«POMARANČA: »Jabolko si domišlja, da je najboljši sadež na svetu.«BANANA: »Revček, še nikoli ni bil v tujih deželah in ne ve, da sem jaz najboljša. Saj sem prva hrana za dojenčke.«JABOLKO: »Ni res. Prva hrana je mleko, potem pa ribana jabolka, da veš.«BANANA: »Pozabljata, da sva s pomarančo pripotovali z ladjo od daleč in da poznava ves svet bolje od vaju.«POMARANČA (krompirju): »Kaj pa ti veš, ki si rastel v temi pod zemljo?«BANANA (jabolku): »Ali pa ti, ki nisi z jablane videl dalj od sosedovega vrta!«PrepirHRUŠKA: »Zakaj se pa prepirate?«KROMPIR: »Vsak hoče biti najboljši!«JABOLKO: »Kajne, teta hruška, da sem jaz najboljši sadež?«POMARANČA: »Nisi, ne, jaz sem!«BANANA: »Ti že ne, jaz sem, da veš.«HRUŠKA: »Bodite no pametni! Tudi jaz bi lahko tekmovala z vami, saj sem hruška medenka, sladka kot med, a to nima smisla. Ko pride Anka iz vrtca, ji bo mama pripravila kosilo.«(prideta mama in Anka)KROMPIR: »Najprej ji bo skuhala krompir.« ANKA drži lonec, MAMA da krompir v lonec. (doma otroci pomagajo skuhati krompir).JABOLKO IN BANANA: »Potem ji bo naribala jabolko in banano v čežano.«ANKA drži lonec, MAMA da jabolko in banano v lonec. (doma lahko otrok prinese strgalo in skupaj pripravite pravo sadno kašo, ali skuhate jabolčno čežano, ko je hladna, dodate še banano).POMARANČA: »Anka bo popila pomarančni sok.«ANKA drži lonec, MAMA da pomarančo v lonec. (doma pripravite pomarančni sok).HRUŠKA: »In na koncu bo pojedla še hruško medenko.« (doma lahko pripravite hruško za sadno malico).VSI: «Mmmmmmmmmm!«VSI: »IZ ZEMLJE RASTEJO KALI. SONCE, ZEMLJA, PLOD ZORI. LJUBO SONCE, ZEMLJA DRAGA, ZA DOBROTE VAMA HVALA.«MAMA: »Želim ti dober tek.«ANKA: »Hvala enako.«  |
| **Pogled v zgodovino** | C:\Users\Uporabnik\Documents\Janja_sluzbeno\šol-leto17-18\RADENCI\Radenci_predstavitev\Veselimo_se_življenja-predstavitve\eko-listina.png |
| **Misel vzgojiteljice** | Spoštovani starši, dragi otroci. 7. april je svetovni dan zdravja in dan, ko smo Vrtci Brezovica, leta 2009, svečano podpisali Eko listino. Želim si, da vrednote, ki jih v Vrtcih Brezovica živimo, širimo tudi v naše domove.  Vsak dan poizkusimo narediti en korak, s katerim bomo naredili življenje v naši družini- malem svetu lepše. Želim vam lep pozdrav in ostanite zdravi!  |